Սուպերմենի որսահալածումը շարունակվում է։ Ուելս Քիֆը, ով ֆիլմի սկզբում փրկվում է Բրյուսի կողմից, Սուպերմենի արձանին գրում է «Կեղծ աստված» արտահայտությունը, որի պատճառով ձեռբակալվում է ոստիկանության կողմից։ Նրան ազատ է արձակում Լյութորը, ով նրան առաջարկում է Կոնգրեսում ելույթ ունենալ Սուպերմենի դեմ։ Այդ ժամանակ Քենթը ստանում է անանուն նամակ՝ լի Բեթմենի նշաններով բանտում սպանված հանցագործների նկարներով և «դատողը՝ երդվյալ և դահիճ, մեկ դեմքում» մակագրությամբ։ Կրիպտոնիտի բերման գիշերվա ընթացքում այն փորձում է առևանգել Բեթմենը, սակայն նրա ճանապարհին է կանգնում Սուպերմենը, ով կոչ է անում կանգնեցնել չափազանցությունը և թռչում է։ Բեթմենը ետևից ասում է․ «Կարծում ես դու անմա՞հ ես։ Սխալվում ես» (անգլ.՝ Do you bleed? You will)։